Man vas oor ontvoerde kleuter se moordCuburne van Wyk. ŉ Man is in hegtenis geneem in verband met die ontvoering en moord van die kleuter, Cuburne Lavone van Wyk. “Die polisie in Gauteng het Woensdag ŉ verdagte in hegtenis geneem,” het kol. Noxolo Kweza, woordvoerder van die polisie, gesê. Cuburne se liggaam is Saterdag op ŉ mynhoop in Reigerpark opgespoor. Hy het op 6 Augustus verdwyn. Kweza sê metropolisiebeamptes het die man in Germiston in hegtenis geneem. “Hy sal aangekla word van moord en sal binnekort in die hof verskyn,” het hy gesê. Lees ook: Pa eien seun aan litteken op sy gesig Verbrande kinderlyk uitgeken Kind se verbrande lyk in Reigerpark gevind Man gesoek oor Reigerpark-ontvoering Reigerpark-seun glo ontvoer